**ПРОТОКОЛ № 6**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 18.02.2025 г.**

/чрез видеоконферентна връзка/

Присъстват: Огнян Дамянов, Светлана Бошнакова, Евгени Иванов, Пламен Найденов, Стефан Петров, Павел Колмаков, Малина Ачкаканова-Стоичкова, Нели Златкова, Радосвета Раева, Симона Попова и Стелиана Кожухарова

Отсъства: Георги Ценов

На заседанието присъстват: Мария Василева – директор на дирекция „Атестиране и конкурси” и Полина Петкова - началник отдел „Атестиране на прокурори и следователи“

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАдопълнителна точка в дневния ред на Комисията по атестиране и конкурси, за разглеждане: т. 12

РАЗНИ

1. Откриване на процедури за избор на административни ръководители в органи на съдебната власт.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. **ПРЕДЛАГА НА ПРОКУРОРСКАТА КОЛЕГИЯ НА ВСС ДА ОТКРИЕ,** на основание чл. 167, ал. 2, предложение последно, във връзка с чл. 194а, ал. 1 от Закона за съдебната власт, процедури за избор на административни ръководители в органите на съдебната власт, както следва:

- Военно – апелативна прокуратура – свободна длъжност;

- Окръжна прокуратура – Кюстендил – свободна длъжност;

- Софийска районна прокуратура – свободна длъжност.

**1.2.** В едномесечен срок от датата на обнародване на свободните длъжности в „Държавен вестник“ предложения за назначаване на административен ръководител на съответния орган на съдебната власт могат да се подават: в администрацията на Висшия съдебен съвет; по електронен път с квалифициран електронен подпис на официалния имейл адрес - [vss@vss.justice.bg](mailto:vss@vss.justice.bg) или чрез лицензиран пощенски оператор на официалния адрес на Висшия съдебен съвет - гр. София, ул. Екзарх Йосиф № 12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право“; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

**1.3.** Решението да се обнародва в „Държавен вестник“ и да се публикува на Интернет страницата на Висшия съдебен съвет.

**1.4. ВНАСЯ** предложението в заседанието на Прокурорската колегия на Висшия съдебен съвет, насрочено за 19.02.2025 г., за разглеждане и произнасяне.

2. Определяне на изпълняващ функциите „административен ръководител – районен прокурор“ на Районна прокуратура – Варна, поради изтичащ на 26.02.2025г. мандат.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ**, на основание чл. 175, ал. 4, изр. 2 от ЗСВ, Невена Йосифова Илиева – административен ръководител – районен прокурор на Районна прокуратура – Варна, за изпълняващ функциите „административен ръководител – районен прокурор“ на Районна прокуратура – Варна, с ранг „прокурор във ВКП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 27.02.2025 г., до встъпване в длъжност на нов административен ръководител.

**2.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 19.02.2025 г., за разглеждане и произнасяне.

3. Предложение от изпълняващия функциите „административен ръководител“ на Софийска районна прокуратура за назначаване на Иво Величков Боев – прокурор в Софийска районна прокуратура на длъжност „заместник на административния ръководител – заместник-районен прокурор“ на Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ОПРЕДЕЛИ**, на основание чл. 30, ал. 5, т. 4 от ЗСВ, шеста щатна длъжност "заместник на административния ръководител - заместник-районен прокурор" на Софийска районна прокуратура чрез трансформиране на 1 (една) свободна длъжност „прокурор" от щата на органа в 1 (една) щатна длъжност "заместник на административния ръководител - заместник-районен прокурор" на Софийска районна прокуратура, считано от датата на вземане на решението.

**3.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА НАЗНАЧИ**, на основание чл. 160, във връзка с чл. 168, ал. 3 от ЗСВ, Иво Величков Боев – прокурор в Софийска районна прокуратура, на длъжност „заместник на административния ръководител – заместник-районен прокурор“ на Софийска районна прокуратура, с ранг „прокурор в АП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

**3.3. ВНАСЯ** предложенията в заседанието на Прокурорската колегия на Висшия съдебен съвет, насрочено на 19.02.2024 г., за разглеждане и произнасяне.

4. Предложение от административния ръководител – районен прокурор на Районна прокуратура – Сливен за оптимизиране щатната численост на органа и назначаване на Николинка Георгиева Чамова – прокурор в Окръжна прокуратура – Смолян, на длъжност „заместник на административния ръководител – заместник-районен прокурор“ на Районна прокуратура – Сливен.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ОПРЕДЕЛИ**, на основание чл. 30, ал. 5, т. 4 от ЗСВ, четвърта щатна длъжност "заместник на административния ръководител - заместник-районен прокурор" на Районна прокуратура – Сливен чрез трансформиране на 1 (една) свободна длъжност „прокурор" от щата на органа в 1 (една) щатна длъжност "заместник на административния ръководител - заместник-районен прокурор" на Районна прокуратура – Сливен, считано от датата на вземане на решението.

**4.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА НАЗНАЧИ**, на основание чл. 160, във връзка с чл. 168, ал. 3 от ЗСВ, Николинка Георгиева Чамова – прокурор в Окръжна прокуратура – Смолян, на длъжност „заместник на административния ръководител – заместник-районен прокурор“ на Районна прокуратура – Сливен, с ранг „прокурор във ВКП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

**4.3. ВНАСЯ** предложенията в заседанието на Прокурорската колегия на Висшия съдебен съвет, насрочено на 19.02.2024 г., за разглеждане и произнасяне.

5. Предложение от административния ръководител на Районна прокуратура – Шумен за оптимизиране щатната численост на органа*.*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ**, на основание чл. 30, ал. 5, т. 4 от ЗСВ, втора щатна длъжност „заместник на административния ръководител – заместник-районен прокурор" на Районна прокуратура – Шумен чрез трансформиране на 1 (една) свободна длъжност „прокурор" от щата на органа в 1 (една) щатна длъжност „заместник на административния ръководител - заместник-районен прокурор" на Районна прокуратура – Шумен, считано от датата на вземане на решението.

**5.2. ВНАСЯ** предложението в заседанието на Прокурорската колегия на Висшия съдебен съвет, насрочено на 19.02.2025 г., за разглеждане и произнасяне.

6. Заявление от Методи Росенов Велков за освобождаване от заеманата длъжност „прокурор“ в Районна прокуратура – Бургас, на основание чл. 165, ал. 1, т. 2 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ**, на основание чл. 160, във връзка с чл. 165, ал. 1, т. 2 от ЗСВ, Методи Росенов Велков от заеманата длъжност „прокурор“ в Районна прокуратура – Бургас, считано 04.03.2025 г.

**6.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 19.02.2025 г., за разглеждане и произнасяне.

7. Молба вх. № ВСС-2027 от 29.01.2025 г. с искане за спиране на конкурсната процедура по конкурса за повишаване в длъжност „прокурор“ в апелативните прокуратури, обявен с решение на Прокурорската колегия на Висшия съдебен съвет по протокол №31/14.09.2022 г.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**7.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА СПРЕ,** на основание чл. 54, ал. 1, т. 5 от АПК, административното производство по конкурса за повишаване в длъжност „прокурор“ в апелативните прокуратури, обявен с решение на Прокурорската колегия на Висшия съдебен съвет по протокол № 31/14.09.2022 г., до произнасяне на Върховния административен съд с окончателен съдебен акт по административно дело № 12068/2024 г.

**7.2.** Решението по т. 7.1. подлежи на обжалване пред Върховния административен съд в 14-дневен срок от съобщаването му по реда на Глава десета, Раздел IV от АПК.

**7.3.** **ВНАСЯ** предложението в заседанието на Прокурорската колегия на Висшия съдебен съвет, насрочено за 12.02.2025 г., за разглеждане и произнасяне.

8. Предложение от изпълняващия функциите „главен прокурор“ на Република България за командироване на полковник Нивелин Пенчев Начев – прокурор във Военно-апелативна прокуратура във Върховна касационна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироване на полковник Нивелин Пенчев Начев – прокурор във Военно-апелативна прокуратура във Върховна касационна прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**8.2.** Решението да се изпрати на Върховна касационна прокуратура за сведение.

ЕДИННИ ФОРМУЛЯРИ

9. Извънредно атестиране на Владимир Чавдаров Станков като административен ръководител – апелативен прокурор на Апелативна прокуратура – Варна (към настоящия момент – прокурор в Апелативна прокуратура – Варна).

*След проведено гласуване с вдигане на ръка и при обявения резултат 10 гласа „за“ и 0 гласа „против“ решението е взето без участието на г-жа Стелиана Кожухарова, поради направен самоотвод,*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Владимир Чавдаров Станков като административен ръководител – апелативен прокурор на Апелативна прокуратура – Варна (към настоящия момент – прокурор в Апелативна прокуратура – Варна).

**9.2. ПРЕДОСТАВЯ**, на основание чл. 205, ал. 1 от ЗСВ, на Владимир Чавдаров Станков – прокурор в Апелативна прокуратура – Варна, резултатите от атестирането за запознаване.

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

10. Предложение от административния ръководител на Районна прокуратура – Плевен, за повишаване на Чавдар Александров Шолев – прокурор в Районна прокуратура - Плевен, с ранг „прокурор в АП“, на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Чавдар Александров Шолев – прокурор в Районна прокуратура - Плевен, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**10.2. ВНАСЯ** предложението в заседанието на Прокурорската колегия на Висшия съдебен съвет, насрочено за 19.02.2025 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

11. Придобиване статут на несменяемост на Васко Симеонов Пашев - прокурор в Районна прокуратура – Плевен.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**11.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН ДА ПРОВЕДЕ**, на основание чл. 196, ал. 1, т. 2 от ЗСВ, атестиране за придобиване статут на несменяемост на Васко Симеонов Пашев - прокурор в Районна прокуратура – Плевен.

**11.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ**, на основание чл. 206, ал. 1 от ЗСВ, комплексна оценка „МНОГО ДОБРА” на Васко Симеонов Пашев - прокурор в Районна прокуратура – Плевен.

**11.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, Васко Симеонов Пашев - прокурор в Районна прокуратура – Плевен, **ДА ПРИДОБИЕ СТАТУТ НА НЕСМЕНЯЕМОСТ**, на основание чл. 207, ал. 1 от ЗСВ, считано от датата на вземане на решението.

**11.4.** **ВНАСЯ** предложенията в заседанието на Прокурорската колегия на Висшия съдебен съвет, насрочено за 19.02.2025 г., за разглеждане и произнасяне.

ДОПЪЛНИТЕЛНИ ТОЧКИ

РАЗНИ

12. Поименни списъци на прокурори от окръжните прокуратури, предоставени в изпълнение на чл. 183, ал. 4 и чл. 189, ал. 8 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**12.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА УКАЖЕ** на административните ръководители на Окръжна прокуратура – Кюстендил, на Окръжна прокуратура – Пазарджик, на Окръжна прокуратура – Плевен, на Окръжна прокуратура – Варна, на Окръжна прокуратура – Сливен и на Военно-окръжна прокуратура – София да проведат общо събрание с прокурорите в съответната прокуратура и в изпълнение на правомощието им по чл. 183, ал. 2, т. 5 и чл. 189, ал. 5, т. 6 от ЗСВ, да посочат пълния щат на прокурорите, отговарящи на изискванията по чл. 183, ал. 5 и чл. 189, ал. 9 от ЗСВ, в срок най-късно до 07.03.2025г.

**12.2. ВНАСЯ** предложението в заседанието на Прокурорската колегия на Висшия съдебен съвет, насрочено на 19.02.2025 г., за разглеждане и произнасяне.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**ОГНЯН ДАМЯНОВ**